Obra-kontratuen administrazio-klausula partikularren agiria

Prozedura irekia

Ondore horietarako, obrak hartu ostean, harrera-aktan ezarritako datan, zuzendaritza teknikoak, kontratista aurrean dagoela, proiektuaren arabera benetan egin diren obren neurketa orokorra egingo du. Neurketa hori egiteko data harrera-aktan agertzen denez, kontratistak ezin izango du alegatu komunikazio-faltarik, eta jakinarazi zaiola ulertuko da. Egintza horien akta egingo da hiru aletan. Akta hori zuzendaritza teknikoak eta kontratistak sinatuko dute. Sinatzaileei ale bana emango zaie. Hirugarren alea zuzendaritza teknikoak kontratazio-organoari bidaliko dio. Kontratista ez bada neurketara joan, aktaren ale bat bidaliko dio zuzendaritza teknikoak, eta bost (5) egun balioduneko epean adierazi beharko du bertan adierazitakoarekin ados dagoen ala ez, eta egokitzat jotzen dituen eragozpenak jarri. Kontratistak neurketa orokorraren emaitzaren aurka egiten dituen erreklamazioak idatziz igorri beharko dizkio kontratazio- organoari, zuzendaritza teknikoaren bitartez. Neurketa orokorraren emaitza oinarritzat hartuta, obraren zuzendaritzak zerrenda balioetsia idatziko du, harrera-egunetik hilabete bat (1) igaro baino lehen. Ondoren, epe hori amaitu eta hurrengo hamar (10) eguneko epean, zuzendaritza teknikoak azken ziurtagiria egin eta izapidetuko du. Hogeita hamar (30) eguneko epean, azken ziurtagiria onartzen denetik, botere adjudikatzaileak ordaindu egingo kontratistak aurretiaz aurkeztu duen faktura. Hori kontratuaren klausula espezifikoen 19.6.2 klausulan azaltzen den erregistroan egin beharko da.

##### 38.3.- Berme-epea.

###### 38.3.1.- Berme-epea kontratuaren klausula espezifikoen 15.3 klausulan dago ezarrita, eta obra (osorik zein zati bat) hartzen denetik aurrera zenbatuko da. Hala ere, kontuan hartuko da azaroaren 5eko 38/1999 Legearen, Eraikuntzaren Antolamenduari buruzkoaren 17. artikuluan aurreikusitako erantzukizun zibila, 2. artikuluaren arabera horren mendean dauden obretarako. 38.3.2.- Berme-epean, kontratista obren kontserbazio eta poliziaz arduratuko da, PTPAn aurreikusita dagoenaren arabera, eta zuzendaritza teknikoak kontratuaren interpretazio teknikoa eginda idatziz emandako jarraibideei jaramon eginez, betiere lan horiekin obraren erabilera publikoa oztopatzen ez bada. 38.3.3.- Berme-epean, kontratistak bere gain hartu behar ditu obraren akats edo hutsune guztien nahiz obra kontserbazioak eragiten dituen gastuen erantzukizuna. Gastu horiek kontratistaren kontura izango dira, eta hark ez du jasoko inolako kalte-ordainik horregatik. Salbuespen bat izango da, ordea: ezinbesteko kasuetan obrak jasaten dituen kalteak eta hirugarrenek sortutakoak botere adjudikatzailearen kontura izango dira. Hala ere, botere adjudikatzaileak konponketa-lanak egiteko eskatuko ahal izango dio kontratistari. 38.3.4.- Kontratistak poliziaren eta kontserbazioaren betebeharra behar bezala betetzen ez badu eta hala obra arriskuan jartzen badu eta/edo detektatutako akats edo hutsuneak bere kabuz edo zuzendaritza teknikoak eskatuta konpontzen ez baditu, botere adjudikatzaileak beharrezkoak diren lanak egingo ditu kaltea saihesteko eta/edo akats edo hutsuneak behin betiko bermearen kontura konpontzeko. Behin betiko bermea nahikoa ez bada, premiamenduzko administrazio-prozeduraz kobratuko da aldea, diru-bilketarako arauetan ezarritakoarekin bat etorriz. 38.3.5.- Berme-epearen azken hamabost (15) egunetan, obren egoerari buruzko txostena egingo du obraren zuzendaritza teknikoak, ofizioz edo kontratistak eskatuta.

Txostena aldekoa bada, erantzukizun guztiak kenduko zaizkio kontratistari, SPKLren 244. artikuluko ezkutuko akatsengatiko erantzukizuna ez beste guztiak. Txostena aldekoa ez bada, ordea, eta antzemandako akatsak obra behar ez bezala egin izanaren ondorio badira eta ez eraikitakoa behar ez bezala erabiltzearena, zuzendaritza teknikoak, berme-epean zehar, eraikitakoa behar bezala konpontzeko jarraibideak emango dizkio kontratistari, eta epe bat ezarriko dio horretarako. Epe horretan, kontratistak obrak kontserbatzeko ardura edukiko du, baina ez du jasoko dirurik berme- epea luzatzeagatik.

59

Esp. zk.: